|  |  |  |
| --- | --- | --- |
| 0 | **РЕПУБЛИКА БЪЛГАРИЯ****Агенция за социално подпомагане** |  |

**ОБЯВЛЕНИЕ**

**Агенция за социално подпомагане**, гр. София, ул. ”Триадица” № 2, на основание чл. 14 от Наредбата за провеждане на конкурсите и подбора при мобилност на държавни служители и Заповед № РД01-0889/31.05.2022 г.

**ОБЯВЯВА КОНКУРС:**

І. За длъжността **Главен социален работник, отдел „Социална закрила“** в

 Дирекция „Социално подпомагане“ – Костинброд, обл. София

ІІ. Изисквания за заемане на длъжността **Главен социален работник в отдел „Социална закрила“**:

1. Минимални:

* образование – бакалавър
* минимален професионален опит – 2 години и/или ІV младши ранг

2. Допълнителни:

* Аналитична компетентност;
* Ориентация към резултати;
* Работа в екип;
* Комуникативна компетентност;
* Фокус към клиента;
* Професионална компетентност;
* Дигитална компетентност.

 III. Конкурсът ще се проведе чрез решаване на тест и интервю.

ІV. Кандидатите подават писмено заявление за участие в конкурса (Приложение №3 към чл.17, ал.2 от НПКПМДСл). Към заявлението да се приложат следните документи:

 1. Декларация от лицето, че:

 a) е навършило пълнолетие и е:

* български гражданин;
* гражданин на друга държава – членка на Европейския съюз;
* гражданин на държава – страна по Споразумението за Европейското икономическо пространство;
* гражданин на Конфедерация Швейцария;

 б) не е поставено под запрещение;

 в) не е осъждано за умишлено престъпление от общ характер на лишаване от свобода;

 г) не е лишено по съответен ред от правото да заема длъжността Главен социален работник.

 2. Копия от документи за придобитата образователно-квалификационна степен, допълнителна квалификация и правоспособност - ако дипломата на кандидата за придобито в Република България образование е след 1 януари 2012 г. и е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.

 3. Копия от документите, удостоверяващи продължителността на професионалния опит (трудова, служебна, осигурителна книжка, удостоверения и др.).

 V. Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

 VІ. Документите по т. ІV се подават в **14-дневен срок от датата на публикуване на обявлението за конкурса**, както следва:

 1. лично или чрез пълномощник в деловодството на Агенцията за социално подпомагане, на адрес: гр. София, ул. ”Триадица” 2, служебен вход, Обединена приемна на МТСП, гише на АСП;

 2. по електронен път на e-mail: ok@asp.government.bg , като в този случай заявлението за участие в конкурса и декларацията следва да бъдат подписани от кандидата с електронен подпис.

**Краен срок за подаване на документи до 17:30 часа на 14.06.2022 г. включително.**

 VІІ. Списъците или други съобщения във връзка с конкурса ще се обявяват на интернет страницата на агенцията <http://www.asp.government.bg/>

 VІІI. Информация за начина на определяне на размера на основната заплата за длъжността „Главен социален работник“ в Агенция за социално подпомагане:

 Размерът на основната месечна заплата за длъжността „Главен социален работник“ се определя при спазване на чл. 7, ал. 1, чл. 8, чл. 9 от Наредбата за заплатите на служителите в държавната администрация и Вътрешните правила за заплатите в АСП. Основните месечни заплати се определят по нива и степени, съгласно Приложение №1 към чл. 3, ал. 2 от Наредбата, като се отчита квалификацията и професионалния им опит.

 За длъжността „Главен социален работник“ наименованието на длъжностното ниво е 9, експертно ниво 5 и размерът на основна месечна заплата за длъжността се определя, както следва:

* 1-ва степен от 720 лв. до 1800 лв. – при професионален опит, надвишаващ минималния за длъжността с до 1 година;
* 2-ра степен от 730 лв. до 2450 лв. – при професионален опит, надвишаващ минималния за длъжността с от 1 до 7 години;
* 3-та степен от 750 лв. до 2800 лв. – при професионален опит, надвишаващ минималния за длъжността с над 7 години;

 Списъци и други съобщения във връзка с конкурса ще се обявяват на интернет страницата на агенцията [www.asp.government.bg](http://www.asp.government.bg).

Кратко описание на длъжността Главен социален работник в отдел „Социална закрила“, съгласно длъжностната характеристика:

**Основна цел на длъжността**

Извършване на социална работа, изразена в предоставяне на социални и семейни помощи, отпускане на целеви помощи за отопление, еднократни целеви помощи по ПМС при бедствия и аварии, помощи на ветераните от войните, здравно осигуряване на лица по реда на Закона за здравното осигуряване(ЗЗО), съобразно действащото законодателство.

Подпомагане дейността на началник отдел СЗ.

### **Области на дейност**

Извършване на пряка работа по отпускане на социални и семейни помощи, целеви помощи за отопление, еднократни целеви помощи по ПМС при бедствия и аварии, помощи на ветераните от войните, здравно осигуряване на лица по реда на Закона за здравното осигуряване(ЗЗО).

Предоставяне на административни услуги на граждани и институции.